Խադիջա ալ-Սալամի

**Խադիջա ալ-Սալամի** (, ), եմենցի կինոռեժիսոր (ռեժիսոր, պրոդյուսեր, սցենարիստ, օպերատոր և ձայնային ինժեներ), դիվանագետ և հասարակական գործիչ։ Համարվում է Եմենի առաջին կին կինոպրոդյուսերը և ռեժիսորը։

## Կյանք և կարիերա
Խադիջա ալ-Սալամին ծնվել է Սանայում 1966 թվականին (հյուսիսային Եմենում քաղաքացիական պատերազմի ժամանակ) աղքատ մուսուլմանական ընտանիքում։ 11 տարեկանում նրա հորեղբայր Ալի ալ-Սալամին ստիպողաբար ամուսնացրել է նրան իր ծանոթի հետ՝ իրենից մի քանի անգամ մեծ տղամարդու հետ։ Չնայած մոր հորեղբոր հավաստիացումներին, որ աղջկա ամուսնությունը կմնա զուտ «տնտեսական» մինչև իր 14-ամյակը, Խադիջան հարսանիքից անմիջապես հետո մի քանի շաբաթ ենթարկվել է սեռական բռնության, ինքնասպանության փորձ է կատարել և ի վերջո փախել ամուսնուց, ամուսինն ինքը վերադարձրել է նրան իր ծնողներին՝ հոգնած նրա դիմադրությունից։ Ավանդաբար սա «ամոթ է ընտանիքի համար», նրա ընտանիքի մեծ մասը (բացառությամբ մոր, որը ավելի վաղ տարիքում է ամուսնացել) մերժել են աղջկան։

Առանց ընտանիքի աջակցության, Խադիջան աշխատանք է փնտրել՝ ապրուստը վաստակելու համար։ Գնացել է մի հեռուստատեսություն որտեղ փնտրել են աշխատակից մանկական ծրագրերի համար։ Հաղթելով քասթինգում՝ 1977 թվականից մինչև 1982 թվականը, Խադիջան առավոտյան դպրոցում սովորելը զուգակցել Է հեռուստատեսությամբ ցերեկային և երեկոյան աշխատանքի հետ՝ նախ մանկական հատվածում, այնուհետև՝ նորություններում։

16 տարեկանում Խադիջա ալ-Սալամին ստացել է կրթաթոշակ Միացյալ Նահանգներում սովորելու համար, որտեղ ավարտել է միջնակարգ դպրոցը, իսկ 1983 թվականից հաճախել է Վաշինգտոնի Մաունթ Վերնոն կանանց քոլեջը, ինչը ավարտել է 1986 թվականին։ Ուսման ընթացքում ծանոթացել և ընկերացել է ԱՄՆ-ում Եմենի դեսպան Յահյա ալ-Մութավաքիլի հետ։ Այս բարեկամությունը հետագայում օգնել է նրան հանդիպել Եմենի մի շարք ազդեցիկ քաղաքական գործիչների հետ։

Դիպլոմով վերադառնալով Եմեն՝ Խադիջան ընտանիքի հետ տարաձայնությունների պատճառով երկար չի մնացել այնտեղ՝ նույն թվականին տեղափոխվելով Ֆրանսիա, որտեղ 1987-1988 թվականներին աշխատել է Եմենի դեսպանատանը՝ որպես հասարակայնության հետ կապերի պատասխանատու։ Հետագայում նա երկրորդ աստիճանի բարձրագույն կրթությունը շարունակել է Վաշինգտոնի Ամերիկյան համալսարանում։ Կինոյի և հեռուստատեսության արտադրության ոլորտում նրա դիպլոմային աշխատանքը եղել է՝ «Կանայք Եմենում» վավերագրական ֆիլմը։

1990 թվականին ամուսնացել է ամերիկացի լրագրող Չարլզ Հութի հետ։ 1994 թվականից շարունակել է աշխատել Ֆրանսիայում Եմենի դեսպանատանը, որպես մամուլի կցորդ և մշակութային կցորդ, ինչպես նաև դեսպանատան տեղեկատվական կենտրոնի ղեկավար։

Դիվանագիտական ​​աշխատանքին զուգահեռ շարունակել է կինոարվեստը՝ ստեղծելով մի քանի տասնյակ վավերագրական և ուսումնական ֆիլմեր Ֆրանսիայի և ԱՄՆ-ի տարբեր հեռուստաալիքների և համալսարանների համար։ Նրա աշխատանքներից շատերն այս կամ այն ​​կերպ առնչվում են իսլամական հասարակության մեջ կնոջ դիրքին։ 2012 թվականից թողել է դիվանագիտական ​​աշխատանքը՝ կենտրոնանալով մուսուլման կանանց շարժման ֆիլմերի և վավերագրման վրա։

Նա եղել է մի քանի կինոփառատոների ժյուրիի անդամ։

2013 թվականին ամուսնու օգնությամբ հրատարակել է իր ինքնակենսագրականը «Շեբայի արցունքները» վերնագրով։

2016 թվականին նա նկարահանել է «Ամինա» ֆիլմը՝ հիմնված իրական փորձության վրա։ Վաղ տարիքում ամուսնացած կնոջը մեղադրել են ամուսնու սպանության մեջ և դատապարտել մահապատժի։ Խադիջա ալ-Սալամին ոչ միայն ֆիլմ է նկարահանել Ամինայի ճակատագրի մասին, այլև նրա համար ներում է ստացել Եմենի նախագահ Ալի Սալեհից։

Ստեղծագործական և դիվանագիտական ​​գործունեության համար արժանացել է մի շարք մրցանակների, մասնավորապես՝
* 2007 թվականին նա Ֆրանսիայի կառավարության կողմից պարգևատրվել է Պատվո լեգեոնի շքանշանով;
* 2011 թվականին Ֆրանսիայի մշակույթի և կապի նախարարության կողմից պարգևատրվել է Արվեստի և գրականության շքանշանով
* 2014 թվականին նա արժանացել է Դուբայի միջազգային կինոփառատոնի «Լավագույն լիամետրաժ ֆիլմ» անվանակարգում՝ «Ես Նոջումն եմ, 10 տարեկան և ամուսնալուծված» ֆիլմի համար։

## Ֆիլմագրություն
* 1991 - *Hadramaout: Crossroads of Civilizations*
* 1994 - *Le pays suspendu*
* 1995 - *Women of Islam*
* 1997 - *Land of Sheba*
* 2000 - *Yemen of a Thousand Faces*
* 2003 - *Les femmes et la démocratie au Yémen* / *Women and Democracy in Yemen* (վավերագրական ֆիլմ) - ռեժիսոր, սցենարիստ, ձայնային ինժեներ
* 2005 - *Une étrangère dans sa ville* / *A Stranger in Her Own City* (կարճ վավերագրական) - ռեժիսոր, սցենարիստ, ձայնային ինժեներ
* 2006 - *Amina* —ռեժիսոր, սցենարիստ, պրոդյուսեր, օպերատոր
* 2010 - *Destructive Beast* (վավերագրական ֆիլմ) - ռեժիսոր, սցենարիստ, օպերատոր
* 2012 - Al Sarkha / *The Scream* (վավերագրական ֆիլմ) - ռեժիսոր, սցենարիստ, օպերատոր
* 2013 - *Killing Her Is a Ticket to Paradise* (վավերագրական ֆիլմ) - ռեժիսոր, սցենարիստ, օպերատոր
*  2014 - *IAm Nojoom, Age 10 and Divorced* (գեղարվեստական ​​ֆիլմ) - ռեժիսոր, սցենարիստ, օպերատոր

## Ծանոթագրություններ

## Արտաքին հղումներ
* 
*  (**ինքնակենսագրություն**)
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Կատեգորիա:21-րդ դարի կինոռեժիսորներ
Կատեգորիա:Ասիայի կանանց դեմ բռնություններ
Կատեգորիա:Կին կինոռեժիսորներ